Kaarepere raudteejaam

pisi|Kaarepere jaama perroon 2021. aastal
Kaarepere raudteejaam on raudteejaam Jõgevamaal Jõgeva vallas Kaareperest vahetult idas Kassinurme külas.

Kaareperel asub alates 2012. aastast üks madal perroon pikkusega 100 m. 2021. aasta seisuga peatus päevas Kaareperel 10 reisirongi liinil Tallinn–Tartu (ekspressrongid Kaareperel ei peatu).

Ajalugu
Algselt oli tegemist raudteepeatusega, mis kandis nime Kersel. Peatus jäi avamisel Palamuse kihelkonda Kaarepere mõisa maadele.
Raudteejaam on valminud 1927. aastal.Kaarepere saab uue jaamahoone. Vaba Maa, 9. oktoober 1927, nr. 237, lk. 6

Kaarepere raudteejaam asus algjaamast (Tallinnast) 154,5 km kauguselhttps://www.digar.ee/viewer/et/nlib-digar:305308/275345/page/246 Kaarepere vallas Tartumaalhttps://www.etera.ee/zoom/42930/view?page=119.

1960. aastatel töötas Kaarepere jaamas 15 inimest: jaamaülem, viis jaamakorraldajat ja üheksa pöörmeseadjat.Kaarepere kodukandipäeva kirev mosaiik; Vooremaa, nr. 86, 31 juuli 2014 (DIGAR)

Ristkülikulise põhiplaaniga traditsionalistlikus stiilis hoone on ehitatud tõenäoliselt Leon Johansoni projekti järgi analoogselt Palupera ja Vaeküla jaamahoonetega. Hooneid iseloomustab ühe- ja kahekorruselisest plokist koosnev kelpkatus ning püstlaudis. Jaamahoone alumisel korrusel asusid jaamatöötajate ametiruumid, samuti piletikassa, pagasi vastuvõtulett, ruumikas ootesaal ja puhvetiruum. Hoone teisel korrusel oli jaamaülema ametikorter.
Kaarepere jaamahoone on oma tüübist ainsana säilinud tänaseni ja kasutusel elamuna.

Vaksalikompleks asetseb raudtee edelaküljel, endise raudteeülesõidu kõrval. Jaamahoone moodustab ansambli ühes temast loode suunas raudtee ääres paikneva endise kaalukojaga. Alates 1999. aastast on jaamahoone arvel kultuurimälestisena (nr 23960).23960 Kaarepere raudteejaama peahoone; Kultuurimälestiste register

Kuni aastani 2001 eelnes Kaareperele Kalevi ja järgnes Nava raudteepeatus.

2024. aastal viidi läbi jaama ümberehitus koos jalakäijate tunneli rajamisega. See valmis 2025. aasta jaanuaris ja läks maksma ligi 2,4 miljonit eurot. Samas katsetati varjualuse ilmastikukindlaks muutmist, mis teeks sellest esimese uut tüüpi varjualuse."Rongipeatuste ilmastikukindlaks ehitamine läheb üle kivide ja kändude" ERR, 25. jaanuar 2025

 Kajastamine kirjanduses 
Raudteejaama on mainitud Oskar Lutsu teostes “Suvi” ja “Sügis” Aavere jaamana. 

Vaata ka
Kaarepere raudteelaste kodu
Tapa–Tartu raudtee

Viited

Välislingid

 Infot jaama kohta; fotod (vene keeles)
 Jaama peahoone kultuurimälestiste riiklikus registris
 Kaarepere kodukandipäeva kirev mosaiik; Vooremaa, 31.07.2014

Kategooria:Eesti raudteejaamad
Kategooria:Jõgeva vald
Kategooria:Balti raudtee